Správy RTVS
Nedeľa 31.07.2016 19:00
Načítava sa prehrávač...
Časti relácie
- 00:01:02 Pošta bude akceptovať všetky banky Slovenská pošta po rokoch sťažností, umožní zákazníkom platiť kartami všetkých komerčných bánk. Dnes dokážu na poštách platiť bezhotovostne iba klienti Poštovej banky. Všetci ostatní si musia priniesť hotovosť. Pošta síce toto obmedzenie zruší, nebude sa to však týkať všetkých jej služieb.
- 00:03:15 VšZP zatiaľ podozrivé zmluvy nezrušila Firmy Anny Sučkovej naďalej zarábajú na kontraktoch so všeobecnou zdravotnou poisťovňou. Za zmluvy s tetou Ankou dostala štátna poisťovňa pokutu 85 tisíc eur. Potvrdil to jej riaditeľ s tým, že proti rozhodnutiu sa ešte odvolali. Poisťovňa napriek tomu zmluvy s príbuznou ex riaditeľa Marcela Forraia predĺžila do konca roka. Tvrdí, že kým ich zruší, musí si spraviť hĺbkovú kontrolu.
- 00:07:25 Silná búrka v Komárne vylámala stromy
- 00:08:31 Jaguar začal druhú fázu výstavby fabriky Skončila sa príprava pre výstavbu závodu Jaguar Land Rover v Nitre. Po získaní stavebných povolení môže začať automobilka budovať samotnú fabriku. Zároveň je v súťaži druhá fáza terénnych úprav strategického parku.
- 00:10:22 Ďalšie dotácie pre rómske projekty Na riešenie problémov rómskych komunít na Slovensku pôjde v najbližších mesiacoch 615 tisíc eur. O peniaze z úradu splnomocnenca môžu žiadať samosprávy, občianske združenia aj neziskové organizácie. Môžu tak podporiť zamestnanosť, vzdelávanie či bývanie Rómov. Peniaze chce čerpať aj Nitra.
- 00:12:40 Pápež mladým: Nepodliehajte konzumu Viac ako dva a pol milióna veriacich prišlo v Poľsku na záverečnú omšu s pápežom na pole milosrdenstva pri obci Brzegi. František vyzval mladých, aby nepodliehali konzumu a aby svoj život skutočne žili a zanechali po sebe stopu. Omša je vyvrcholením programu svetových dní mládeže. Pápež oznámil, kde a kedy bude ďalšie svetové stretnutie mladých.
- 00:15:29 Situácia na diaľniciach sa upokojila
- 00:15:57 Civilisti z Aleppa mohli opustiť mesto Zatiaľ len niekoľko desiatok civilistov a rebelov využilo humanitárny koridor v sýrskom Aleppe. Únikové zóny z obkľúčeného mesta otvorila sýrska armáda s podporou ruských jednotiek. Prechod využilo 169 civilistov a 69 rebelov zložilo zbrane. Asadov režim tvrdí, že dostanú amnestiu. V obliehanej zóne je však 300 tisíc ľudí.
- 00:18:17 Demonštrácia na podporu R. T. Erdogana
- 00:18:41 Potterománia pokračuje, uviedli novú hru Potterománia pokračuje – v Londýne mala premiéru divadelná hra o známom čarodejníkovi Harry Potter a prekliate dieťa. Po polnoci sa začala predávať aj knižná verzia scenára. Stovky fanúšikov oblečených v kostýmoch čakali hodiny v radoch na to, aby si knihu mohli kúpiť. Príbeh sa odohráva 19 rokov po skončení poslednej časti o Potterovi. Scenár k hre napísal Jack Thorne, podľa príbehu autorky série J. K. Rowlingovej. V angličtine sa kniha oddnes predáva aj u nás.
- 00:21:30 Nový svetový rekord v zoskoku bez padáka Parašutista Luke Aikins má na konte nový svetový rekord. Bez padáka zoskočil z takmer 8-kilometrove výšky. Bezpečne pristál v sieti. Američan sa stal prvým človekom na svete, ktorému sa niečo také podarilo. Najnovší rekord padol v Kalifornii.
- 00:23:07 Zvonicou si uctili padlých vojakov Na bývalom bojisku postavili zvonicu. Nad obcou Hostovice v okrese Snina si tak uctili pamiatku padlých vojakov z prvej svetovej vojny. Na miestach kde zvonica stojí boli ťažké boje, pri ktorých zomreli tisícky vojakov aj zo slovenských plukov. V budúcnosti tam chcú priviesť aj turistický chodník.
- 00:24:51 Ekofarmárov budú učiť hospodáriť Po bio-potravinách je stále väčší dopyt. Najmä mladí ľudia sa pokúšajú začať ekologicky pestovať a zakladať malé farmy. Postupy hospodárenia bez chemikálii však nie sú jednoduché. Eko-farmári sa učia na svojich chybách aj niekoľko sezón po sebe. Aktivisti chcú pomôcť projektom, v ktorom spájajú skúsených hospodárov s nováčikmi.
- 00:27:32 Projekt záchrany rakov v Sebedraží končí V Sebedraží, v prievidzkom okrese, končí po šiestich rokoch projekt záchrany rakov riečnych. Už druhýkrát im uhynul takmer celý chov. Podľa chovateľov za to môže nedostatok vody v miestnom potoku.
- 00:30:01 Slováci si sponzorujú kambodžské deti Slováci si v súčasnosti cez rôzne adopčné programy osvojujú tisícky detí po celom svete. Pravidelne im prispievajú na vzdelanie a štart do života. Platí to aj v prípade desiatok kambodžských detí chorých na HIV. Niektoré z nich navštívil na pozvanie organizácie Dvojfarebný svet kolega Matúš Jaco.
- 00:33:54 Slovenskí tlmočníci v Bruseli Slovenčinu počuť v Bruseli viac než kedykoľvek predtým. Začalo sa ňou hovoriť na stretnutiach, ktorým Slovensko predsedá. O tlmočenie sa starajú desiatky Slovákov či cudzincov, ktorí sa naučili po slovensky. Na každodennú prácu profesionálnych tlmočníkov v Bruseli sa bola pozrieť Gabriela Kajtárová.
- 00:37:15 Na Spiši testujú rôzne druhy zemiakov Na Spiši testujú rôzne odrody zemiakov. Nejde len o ich kvalitu či veľkosť, ale aj odolnosť na zmeny klímy. Odborníci v Spišskej Belej hľadajú najmä odrody, ktoré nebudú musieť zavlažovať a vydržia aj extrémnejšie suchá.
- 00:39:27 Vtáčí raj na Zemplíne Vo vtáčom raji - na zemplínskych Senianskych rybníkoch pozorovali populáciu operencov. Odborníkom pomáhali deti v ornitologickom tábore. Za posledných 30 rokov v Európe zmizla pätina vtáctva. Podľa anglických vedcov ide vo väčšine prípadov o bežné druhy. Vrabce, lastovičky, alebo škovránky.
- 00:41:33 Na Svederníku vyrástla nová rozhľadňa Na Svederníckom vrchu pri Žiline vyrástla nová rozhľadňa. V minulosti neďaleko stála veža. Podľa miestnych zrejme na sledovanie lesných požiarov. Partiu nadšencov podporila obec. Turistickú atrakciu postavili bez štátnych dotácií, či eurofondov.
- 00:43:21 Matičné slávnosti prvýkrát v Komárne 600 tanečníkov a spevákov, 30 hodín vystúpení, ktoré sledovali tisícky ľudí. Bohatým programom si pripomenuli založenie Matice slovenskej. Vznikla 4. augusta v roku 1863. Po 153 rokoch neboli národné matičné slávnosti v Martine, ale v Komárne.
- 00:45:58 Budatínsky hrad otvorili verejnosti Považské múzeum po desiatich rokoch otvorilo zrekonštruovaný Budatínsky hrad. Jeho priestory boli zatvorené pre havarijný stav. Okrem hradu si môžu návštevníci pozrieť aj hradnú kaplnku. Na opravu pamiatku získal žilinský kraj podporu z nórskych fondov.
Archív - zvoľte dátum
Reláciu najbližšie vysielame
- Sobota 24.10. 18:59
- Nedeľa 25.10. 19:00
- Pondelok 26.10. 19:00
- Utorok 27.10. 19:00
- Streda 28.10. 19:00
- Štvrtok 29.10. 19:00
- Piatok 30.10. 19:00